S'inicia la tramitació de l'ampliació cap al sud de Parc Sagunt I
12 de setembre 2018

![](/media/m5givqr3/79_c_inicioampliacionparcsagunt_01.jpg)  
  

L'alcalde de Sagunt, Quico Fernández, el regidor d'Urbanisme, Pablo Abelleira, el cap de secció d'Urbanisme, la secretària autonòmica i consellera de Parc Sagunt, Blanca Marín, i tècnics de Parc Sagunt, s'han reunit este matí en l'Ajuntament de Sagunt per a iniciar la tramitació de l'ampliació cap al sud de Parc Sagunt I, que constarà de un total de 650.000 metres quadrats.

  

Esta ampliació equival al 20% de la superfície que actualment ocupa Parc Sagunt I i respon de manera ràpida a la demanda d'empreses per instal·lar-se en el parc. El projecte, tal com ha explicat l'alcalde de Sagunt, Quico Fernández, “**ha d'estar coordinat per l'Ajuntament i la Generalitat**” i ha indicat que probablement serà una iniciativa pública perquè “**s'ha de procedir a la ràpida adquisició dels terrenys**”.

  

Per a desenvolupar este espai, Fernández ha indicat que s'ha de signar “**un conveni amb els responsables de la Generalitat, mirant primer la possibilitat que siga una participació de Parc Empresarial Sagunt, si no seria la pròpia Generalitat, i després, marcar ja tot el procés de reclassificació i del procediment urbanístic que donarà pas a l'oferta d'este sòl importantíssim**”.

  

Esta ampliació, que va nàixer com a iniciativa de l'Ajuntament de Sagunt, suposa una alternativa ràpida a Parc Sagunt II, ja que s'aprofitaran les infraestructures que té la primera fase del parc i es podria assegurar el subministrament elèctric i d'aigua. “**El treball ja està en marxa, hui mateix, en a penes 24 hores, estarem treballant en este projecte**”, ha declarat l'alcalde.

  

Així mateix, este dimecres també ha tingut lloc la visita de l'empresa valenciana Zeleros, que instal·larà en els actuals terrenys de Parc Sagunt (no en l'ampliació que s'està tramitant), la seua pista de proves per al desenvolupament del Hyperloop, un sistema de transport d'alta velocitat.

  

![](/media/o50dbyfk/79_c_inicioampliacionparcsagunt_02.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/s-inicia-la-tramitacio-de-l-ampliacio-cap-al-sud-de-parc-sagunt-i/ "Facebook")
*   [](http://twitter.com/share?url=https://aytosagunto.es/va/actualitat/s-inicia-la-tramitacio-de-l-ampliacio-cap-al-sud-de-parc-sagunt-i/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-inicia-la-tramitacio-de-l-ampliacio-cap-al-sud-de-parc-sagunt-i/ "Linked In")
*   [](mailto:?body=https://aytosagunto.es/va/actualitat/s-inicia-la-tramitacio-de-l-ampliacio-cap-al-sud-de-parc-sagunt-i/)